钦定古今图书集成/明伦汇编/氏族典/第394卷 > 李成大
## 钦定古今图书集成/明伦汇编/氏族典/第394卷 > 李成大

按《宋史李成大传》：“成大，字实夫，南康军建昌人，文定
公迪之从子也。宝祐四年进士。德祐初，知金坛县。北
兵至，率民巷战，不胜，吏民挟成大降，乃潜与胡用存
谋复金坛，事泄，系狱，搒掠不屈，杀其二子以惧之，终
不屈，笑曰：‘子为父死，臣为君死’。卒杀之。事闻，赠朝散
大夫，直秘阁，谥忠节。”